Lav et referat af nedenstående tekst:

Tekst:
Mange af de nordjysk bosatte ukrainere arbejder i landbruget. En af dem er Serhiy Kharkovets, og han er meget berørt af situationen i hjemlandet. - Det er en dum situation, og der er mennesker, der må flytte fra, hvor de har boet hele livet. Også Serhiy Kharkovets familie er berørte af situationen i hjemlandet. - Min familie er bange, selvom de bor et stykke fra krigen lige nu, men de følger med i TV og radio. Landmand: - Mine ansatte er meget berørte Landmand Henrik Dalgaard fra Aars har foruden Serhiy Kharkovets også ansat seks andre ukrainske medarbejdere, og det var en svær morgen for dem alle. - Her til morgen var de alle meget berørte krigen. Særligt to, hvis familier bor mellem 18 og 30 kilometer væk fra krigen, var berørte. De var i telefonisk kontakt med dem, og da de snakkede i telefon kunne de høre bragene i baggrunden, siger Henrik Dalgaard. Det er forskelligt, hvordan det rammer medarbejderne, men nogle af dem har det ramt særligt hårdt. - De er jo bange for deres families sikkerhed, som de sagde i morges. De af dem, der kunne høre bomberne ved deres familier, de vil gerne være hos dem selvfølgelig. De tror desværre, at nu tager Putin Ukraine, det er de ganske sikre på, siger Henrik Dalgaard. Henrik Dalgaard siger selv, at det selvfølgelig er en svær situation for danskerne at sætte sig ind i. Nu er det vigtigt at give medarbejderne plads. -  Der skal være den tid, der skal være, så de kan snakke med deres familie og deres venner. Jeg har haft ukrainske medarbejdere i 15 år. Fem-seks stykker hvert år, så vi og jeg har et nært forhold til det folkefærd.

Referat:
Det var en anderledes dag for de mange ukrainere, der bor i det nordjyske. Alene i Vesthimmerlands Kommune bor der omkring 1500 ukrainske statsborgere, og flere af dem har TV2 Nord talt med i dag.